بە هۆی خۆپیشاندانە گەورەکانی ئەم دوایەی فەرەنسا کە لە لایەن بزووتنەوەی «هێلەکە زەردەکانەوە» رێکدەخرێت، فەرەنسا رووبەروی گرژی و نا ئارامی زۆر بۆتەوە، ئەمەش وایکردووە کە زۆرێک لە دەوڵەتانی جیهان، هۆشداری بددەنە هاولاتیانیان .
ئەمریکا هۆشداری دەداتە هاوڵاتیانی
رۆژی هەینی 7.12 باڵیۆزخانەی ئەمریکا لە پاریس لە بەیانێکدا هۆشداری دایە هاوڵاتیانی ئەمریکا و داوای لێکردن، نەچنە ئەو شوێنانەی کە خۆپێشاندانی گەورەی تێدا روودەدات بەتایبەتی لەپاریسی پایتەخت . لەبەیانەکەدا هاتووە؛ لە خۆپیشاندانەکاندا توندوتیژی تێدەکەوێت، بەمەش ئەگەری هەیە کە تووشی زەرەروزیان ببن.
بەریتانیاش بەهەمان شێوە هۆشداری دەدات
هەروەها وەزارەتی دەرەوەی بەریتانیاش لە بەیانیکدا هۆشداری دایە هاوڵاتیانی لە فەرەنسا و لەهەمانکاتیشدا دەڵێت: پێدەچێت بەهۆی خۆپیشاندانەکانەوە، رێگاوبانەکان کێشەیان هەبێت و لە گەیشتن دوا بکەون.
وڵاتانی تریش هەمان داوایان کردووە.
جگە لە ئەمریکا و بەریتانیا ، هەریەک لە ئیسپانیا و ئەڵمانیا و بەلجیکا و ئوردونیش، هۆشداریان دایە هاوڵاتیانیان، کە ئاگاداری خۆیان بن، وتێکەڵی خۆپێشاندانەکان نەبن.
سەرچاوە: -ئاژانسەکان